Suomen linnusto

Suomen linnusto käsittää Suomessa tavatut lintulajit, joista jotkin kierto- ja paikkalinnut viettävät koko elämänsä Suomessa. Osa on muuttolintuja ja osa satunnaisia harhailijoita, jotka on tavattu joitakin kertoja Suomessa.

Suomessa on 31.12.2022 mennessä havaittu hyväksytysti 487 luonnonvaraiseksi luokiteltua lintulajia. Suomelle uudet lajit otetaan mukaan vasta sitten, kun harvinaisuushavainnot tarkistava Birdlife Suomen rariteettikomitea on havainnon käsitellyt ja hyväksynyt.

Suomessa pesivät linnut 
Vuosittain pesiviä lajeja on noin 247. Lintujen pesimäkanta vaihtelee vuodesta toiseen. Linnut-vuosikirja 2018:ssa on esitetty Suomessa pesivät lajit, niiden arvioidut parimäärät kuuden vuoden EU-raportointikaudelta vuosilta 2013–2018 sekä vuoden 2019 Punaiseen kirjaan perustuvat uhanalaisuusluokat. Voimakkaasti runsastuvilla lajeilla maksimi tai taantuvilla lajeilla minimi kuvastavat paremmin nykykannan tilaa. Suuri vaihteluväli kertoo myös kannan luontaisesta voimakkaasta vaihtelusta tai kannanarvioon liittyvästä epävarmuudesta.

Luettelot linnuista

Runsaimmat talvilinnut 
Talvensa Suomessa viettävistä linnuista runsaimpia olivat vuoden 2004 arvion mukaan (lukumäärä yksilöinä, ei pareina):
 talitiainen, 5,0 miljoonaa talvehtivaa yksilöä
 hömötiainen, 4,0 milj. 
 keltasirkku, 2–3 milj. 
 hippiäinen, 2–3 milj. 
 töyhtötiainen, 1–1,5 milj.

Katso myös  
 Luettelo Suomen linnuista
 Luettelo suomalaisten lintujen alalajien lukumääristä

Lähteet

Kirjallisuutta 
 
 Hintikka, Jukka: Suomen lintujen nimet – Merkitys ja alkuperä, Neirol 2008
 Koskimies, Pertti: Opas Suomen luontoon, Valitut palat, 2012
 Koskimies, Pertti: Linnut - Lajiopas, Readme.fi 2017, ISBN 978-952-321-384-5
 Laine, Lasse J.: Suomen linnut – Lintuopas, Uudistettu laitos, WSOY 2004, ISBN 978-951-0-26894-1
 Laine, Lasse J.: Suomen linnut – Harrastajan opas, Uudistettu laitos, Otava 2017, ISBN 978-951-1-30037-3
 Laine, Lasse J.: Suomen linnut – Tunnistusopas, Uudistettu painos, Otava 2023, ISBN 978-951-1-42878-7
 Linjama, Tero & Murtosaari, Jussi: Lintuharrastajan lajiopas, Docendo 2023, ISBN 978-952-382-461-4
 Purhonen, Laine & Koskimies, Pertti. Suomen luonto – Linnut 1–3 (kirjasarja), Weilin+Göös 1992
 
 Väisänen, Risto A.; Lammi, Esa & Koskimies, Pertti: Muuttuva pesimälinnusto, Otava 1998

Linnusto alueittain